Úradný vestník L 318 , 03/12/2003 S. 0005 - 0008



Nariadenie Komisie (ES) č. 2118/2003 z 2. decembra 2003, ktorým sa menia a dopĺňajú nariadenie (ES) č. 1420/1999 a nariadenie (ES) č. 1547/1999 týkajúce sa prepravy určitých typov odpadu do Tanzánie a Srbska a Čiernej Hory (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva [1] naposledy zmeneného a doplneného nariadením Komisie (ES) č. 2557/2001 [2], najmä na jeho článok 17 ods. 3, so zreteľom na nariadenie Rady (ES) č. 1420/1999 z 29. apríla 1999 ustanovujúce spoločné pravidlá a postupy, ktoré sa vzťahujú na zásielky určitých druhov odpadov do určitých nečlenských krajín OECD [3] naposledy zmeneného a doplneného nariadením Komisie (ES) č. 2243/2001 [4], najmä na jeho článok 3 ods. 5, keďže: (1) 21. októbra 2002 Komisia zaslala verbálnu nótu orgánom Federatívnej republiky Juhoslávia, s otázkou, či krajina bude prijímať vývozy určitého nie nebezpečného odpadu zo spoločenstva na zhodnotenie, a ak áno, aký kontrolný postup sa použije; (2) v odpovedi z 30. januára 2003 Srbsko a Čierna Hora oznámili Komisii, že dovozy odpadu uvedeného v prílohe II nariadenia (EHS) č. 259/93 zo spoločenstva sa budú prijímať a nebude sa uplatňovať žiaden kontrolný postup. Keďže bývalá Federatívna republika Juhoslávia zmenila štatút a názov na "Srbsko a Čierna Hora", žiadosť (na odpad zahrnutý v prílohe D nariadenia Komisie (ES) č. 1547/1999 [5] naposledy zmeneného a doplneného nariadením (ES) č. 2243/2001 [6] sa prejaví v novom zázname uloženom s novým názvom krajiny (3) 27. februára 2003, Tanzánia oficiálne oznámila Komisii zmenu kontrolného postupu uplatňovaného pri dovoze určitého odpadu na zhodnotenie zo spoločenstva. Dovozy odpadu typov GE 010 ex700100 nie sú už zakázané a budú podliehať iba postupom uplatňovaným pri bežných obchodných transakciách; (4) v súlade s článkom 17 ods. 3 nariadenia (EHS) č. 259/93, výboru zriadenému článkom 18 smernice Rady 75/442/EHS z 15. júla 1975 o odpadoch [7] naposledy zmenenej a doplnenej rozhodnutím Komisie 96/350/ES [8] bola oznámená žiadosť Tanzánie a oficiálna žiadosť Srbska a Čiernej Hory z 30. apríla 2003; (5) je potrebné zohľadniť novú situáciu týchto krajín a súčasne zmeniť a doplniť nariadenie (ES) č. 1420/1999 a nariadenie (ES) č. 1547/1999; (6) opatrenia ustanovené v tomto nariadení sú v súlade so stanoviskom výboru zriadeného podľa článku 18 smernice 75/442/EHS, PRIJALA TOTO NARIADENIE: Článok 1 Príloha D nariadenia (ES) č. 1547/1999 sa mení a dopĺňa tak, ako je stanovené v prílohe I tohto nariadenia. Článok 2 Príloha A nariadenia (ES) č. 1420/1999 sa mení a dopĺňa tak, ako je stanovené v prílohe II tohto nariadenia. Článok 3 Toto nariadenie nadobúda účinnosť na dvadsiaty deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. decembra 2003 Za Komisiu Pascal Lamy člen Komisie [1] Ú. v. ES L 30, 6.2.1993, s. 1. [2] Ú. v. ES L 349, 31.12.2001, s. 1. [3] Ú. v. ES L 166, 1.7.1999, s. 6. [4] Ú. v. ES L 303, 20.11.2001, s. 11. [5] Ú. v. ES L 185, 17.7.1999, s. 1. [6] Ú. v. ES L 303, 20.11.2001, s. 11. [7] Ú. v. ES L 194, 25.7.1975, s. 39. [8] Ú. v. ES L 135, 6.6.1996, s. 32. -------------------------------------------------- PRÍLOHA I Príloha D nariadenia (ES) č. 1547/1999 sa mení a dopĺňa takto: 1. V prílohe D, medzi záznamy týkajúce sa Svätý Tomáš a Princov Ostrov a záznam týkajúci sa Sierra Leone sa vkladá: "SRBSKO A ČIERNA HORA všetky druhy." 2. Záznam týkajúci sa Tanzánie sa nahrádza takto: "TANZÁNIA 1. V časti GE (Odpad zo skla v nedisperznej forme [1] : GE 010ex700100 | drvené sklo a sklené črepy okrem skla z obrazoviek a ostatného aktivovaného skla | 2. V časti GJ (Textilný odpad): GJ 120630900 | použité odevy a ostatné použité textilné výrobky" | [1] "Nedisperzný" nezahŕňa odpady vo forme prášku, kalu, prachu alebo tuhých častí obsahujúcich v sebe uzavreté nebezpečné odpadové tekutiny -------------------------------------------------- PRÍLOHA II V prílohe A nariadenia (ES) č. 1420/1999, záznam týkajúci sa Tanzánie sa nahrádza takto: "všetky druhy okrem: 1. V časti GE (Odpad zo skla v nedisperznej forme [1] : GE 010ex700100 | drvené sklo a sklené črepy okrem skla z obrazoviek a ostatného aktivovaného skla | 2. V časti GJ (Textilný odpad): GJ 120630900 | použité odevy a ostatné použité textilné výrobky" | [1] "Nedisperzný" nezahŕňa odpady vo forme prášku, kalu, prachu alebo tuhých častí obsahujúcich v sebe uzavreté nebezpečné odpadové tekutin --------------------------------------------------